OzLabs/hebrew-wiki-articles huggingface dataset:
שורש 20

שורש 20, או בּאו בּוּ (בסינית: 勹部, פיניין: Bāo bù) הוא השורש העשרים של הכתב הסיני. פירושו "עטיפה" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 64 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:勹-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:勹-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:勹-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |勹
|-
| +1
| style="font-size: large;" |勺
|-
| +2
| style="font-size: large;" | 勻勼勽勾勿匀<sup>SC/variant</sup> (=勻)匁<sup>JP</sup>匂<sup>JP</sup>
|-
| +3
| style="font-size: large;" |匃匄包匆匇
|-
| +4
| style="font-size: large;" |匈
|-
| +5
| style="font-size: large;" |匉
|-
| +6
| style="font-size: large;" |匊匋匌
|-
| +7
| style="font-size: large;" |匍
|-
| +8
| style="font-size: large;" |匎
|-
| +9
| style="font-size: large;" |匏匐
|-
| +10
| style="font-size: large;" |匑匒
|-
| +11
| style="font-size: large;" |匓
|-
| +14
| style="font-size: large;" |匔
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=%E5%8B%B9 מאגר Unihan - U+52F9]

קטגוריה:שורשים (כתב סיני)
שורש 21

שורש 21, או בּי בּוּ (בסינית: 匕部, פיניין: Bǐ bù) הוא השורש העשרים-ואחד של הכתב הסיני. פירושו "כף" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 19 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:匕-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:匕-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:匕-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:匕-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |匕<sup>Kangxi/SC/HK/JP/KO</sup> /匕<sup>TW</sup>
|-
| +2
| style="font-size: large;" |化<sup>Kangxi/SC</sup> /化<sup>JP/KO/HK</sup> /化<sup>TW</sup>
|-
| +3
| style="font-size: large;" |北
|-
| +9
| style="font-size: large;" |匘匙
|}

== וריאציות ==
匕 כמרכיב של תווים סיניים לובש צורות שונות בגופני הדפסה שונים או תווים סיניים שונים. במילון הקאנגשי, הסטנדרט הנוכחי בסינית מפושטת, סינית מסורתית בהונג קונג ויפנית, הקו השני של 匕 הוא קו נופל שמאלי. בסינית המסורתית בטייוואן, הצורה הסטנדרטית של דמויות לאומיות רושמת שהקו השני של 匕 הוא אופקי.

הניואנס של דמות זו חל הן על צורות הדפסה והן על כתב יד.
{| class="wikitable" style="text-align:center; margin: auto;"
! colspan="2" |קו שני נופל שמאלה
! קו שני אופקי
|- style="font-size:300%; font-family:serif; line-height:100%;"
| colspan="2" lang="zh-cn" |匕
| lang="zh-tw" |匕
|- style="font-size:300%; font-family:serif; line-height:100%;"
| lang="zh-cn" |化
| lang="ja" |化
| lang="zh-tw" |化
|-
!מילון קאנגשי
סינית מפושטת
! הונג קונג מקאו יפניתקוריאנית
! טאיוואן
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5315 מאגר Unihan - U+5315]

קטגוריה:שורשים (כתב סיני)
סארדאנאפאלוס

סארדאנאפאלוס הוא דמות ספרותית-בדיונית שנוצרה על ידי הסופר היווני קטסיאס, הוא מתואר כמלך האחרון של האימפריה האשורית וכמי שהביא במו ידיו לנפילתה. סארדאנאפאלוס מצטייר כדמות דקדנטית המכלה את חייו ואת משאבי האימפריה ומת באורגיית הרס. הדקדנס האגדי של סארדאנאפאלוס הפך מאוחר יותר לנושא בספרות ובאמנות, במיוחד בעידן הרומנטי.

חוקר הספרות הבריטי ארנסט הרטלי קולרידג' , בהערותיו על עבודותיו של ביירון, קובע, "אין צורך להזכיר לקורא המודרני סארדאנאפאלוס ההיסטורי הוא דמות לא מאומתת אם לא בלתי ניתנת לאימות ... הדמות הנשית שקטסיאס תיאר או המציא, הוא נוכל ועצלן השקוע בהוללות, שבסופו של דבר נאלץ לאחוז נשק, ולאחר התנגדות ממושכת אך לא יעילה, התאבד על מנת שלא ייאסר".

==תמצית הסיפור==
הסיפור המקורי מפרי עטו של קטסיאס אבד ונשמר בספריו של דיודורוס סיקולוס. דיודורוס אומר שסרדנאפאלוס, בנו של אנקינדארקסס, עלה על כל השליטים הקודמים בעצלות ובפאר. הוא בילה את כל חייו בשחיתות והשחתת מידות. הוא התלבש בבגדי נשים והתאפר. היו לו פילגשים רבים שני המינים. ודרש כי סיפוק פיזי הוא מטרת החיים היחידה. אורח חייו גרם לחוסר שביעות רצון בתוך האימפריה האשורית, ואיפשר לקנוניה נגדו להתפתח ברית של מדים, פרסים ובבלים ערערה על האשורים. סרדנפולוס עורר את עצמו לפעולה והצליח לנצח את המורדים מספר פעמים בקרב, אך לא הצליח לרסק אותם. מתוך אמונה שהביס את המורדים, סרדנאפלוס חזר לאורח חייו הדקדנטי, והורה על הקרבת קורבנות וחגיגות. אך המורדים בכוחות חדשים. חייליו של סרדנאפאלוס הופתעו במהלך החגיגות והצבא האשואי הובס בקרב המכריע.

סרדנאפאלוס חזר לנינוה כדי להגן על בירתו, בעוד צבאו הופקד בפיקודו של גיסו, שהובס ונהרג עד מהרה. לאחר ששלח את משפחתו למקום מחסה בטוח, נערך סרדנפלוס להחזיק את נינוה. הוא הצליח לעמוד במצור ארוך, אך בסופו של דבר גשמים כבדים גרמו להצפה של החידקל, מה שהוביל להתמוטטות אחת מחומות ההגנה. כדי למנוע ליפול לידי אויביו, סרדנאפאלוס בנה לעצמו מדורה לשריפת גופתו ענקית עליה הוא הערים את כל הזהב, הכסף והלבוש המלכותי שלו והעלה את עצמו, את הסריסים והפילגשים שלו וכל רכושו באש.

==אזכורים מאוחרים==

מות סארדאנאפאלוס (צרפתית: La Mort de Sardanapale) הוא ציור של הצייר אז'ן דלקרואה משנת 1827.

בדפי המבוא של הספר הראשון באתיקה של אריסטו, אלה שמשווים את החיים הטובים לחיים של התמסרות והשתעבדות לעונג, דומים לסרדנאפאלוס.

במערכה 4 בפאוסט של גתה, פוסט משיב בקריאה "סארדאנאפאלוס!" לשאלה של מפיסטופלס: למה פאוסט שואף. מפיסטופלס מציע את חיי ההנאה כמטרת חייו של פאוסט.

==ראו גם==
* אשורבניפל, ממלכיה האחרונים של אשור, עליו מבוססת כנראה דמותו של סרדנאפאלוס.
* אלאגבאלוס, קיסר רומאי שדמותו וקורות חייו מזכירים את סארדאנאפאלוס

==קישורים חיצוניים==

* 

קטגוריה:היסטוריוגרפיה יוון העתיקה
מהינדרה XUV700

מהינדרה XUV700 (באנגלית: Mahindra XUV700) היא מכונית קומפקטית במרכב קרוסאובר, בעלת חמישה מקומות, שמיוצרת על ידי קבוצת מהינדרה משנת 2021. היא נחשפה ב-14 באוגוסט 2021.<ref></ref>

== מפרט טכני ==
המהינדרה כוללת שתי אפשרויות ומנועים:

* מנוע בנזין בנפח 2.0 ליטר טורבו המספק כ-200 כוח סוס.
* מנוע דיזל בנפח 2.2 ליטר טורבו המספק כ-155 או 158 כוחות סוס. 
שני המנועים משווקים לבחירה בין תיבת הילוכים ידנית בעלת שישה הילוכים לבין תיבת הילוכים אוטומטית בעלת שישה הילוכים.<ref></ref>

== גלריה ==
<gallery widths="220" heights="135">
קובץ:2021 Mahindra XUV700 2.2 AX7 (India) front view.png|מבט קדמי
קובץ:2021 Mahindra XUV700 2.2 AX7 (India) rear view.png|מבט אחורי
קובץ:2021 Mahindra XUV700 2.2 AX7 (India) interior.png|פנים
</gallery>

== קישורים חיצוניים ==

*

== הערות שוליים ==

קטגוריה:דגמי מכוניות שהושקו ב-2021
אברצ'י אזה

אברצ'י אולוצ'י אזה (באנגלית: Eberechi Oluchi Eze; נולד ב-29 ביוני 1998) הוא כדורגלן אנגלי המשחק בעמדת הקשר ההתקפי בקריסטל פאלאס.

==קריירה==
אזה נולד בגריניץ' שבאנגליה להורים ניגרים.<ref name="Eze The Guardian"></ref> בגיל 8 התחיל לשחק באקדמיית הנוער של ארסנל,<ref name="Eze The Independent"></ref><ref></ref> ממנה עבר גם לאקדמיות הנוער של פולהאם, רדינג ומילוול.<ref></ref> באפריל 2016 עזב את מילוול, לאחר שזו לא הציעה לו חוזה מקצועני.<ref></ref>

אזה הלך להבחן בקבוצת קווינס פארק ריינג'רס מהפוטבול ליג צ'מפיונשיפ,<ref name="Eze Talksport"></ref> וב-3 באוגוסט 2016 חתם במועדון.<ref></ref> ב-7 בינואר 2017 ערך את הופעת הבכורה שלו במדי הקבוצה הבכירה של המועדון, בהפסד 1–2 לבלקברן רוברס במשחק גביע ה-FA.<ref></ref> לאחר אותו משחק, האריך את חוזהו במועדון עד ליוני 2019.<ref></ref>

ב-31 באוגוסט 2017 הושאל לוויקומב וונדררס מההפוטבול ליג השנייה עד לינואר 2018.<ref></ref> הוא ערך את הופעת הבכורה שלו ב-9 בספטמבר 2017, בתיקו 0–0 עם ניופורט קאונטי.<ref></ref> הוא הופיע ב-20 משחקי ליגה וכבש חמישה שערים, שסייעו לוויקומב להעפיל לצ'מפיונשיפ בתום העונה.<ref></ref>

בינואר 2018 שב לקווינס פארק ריינג'רס, והשתלב בהרכב הקבוצה.<ref name="Eze My London News"></ref><ref><br><br><br><br></ref> ב-7 באוגוסט 2018 האריך את חוזהו במועדון עד ליוני 2021.<ref></ref> בעונות 2018/2019 ו-2019/2020 הפך לשחקן מרכזי מאוד בקבוצה, כשלאורך שתי עונות אלו שיחק 94 משחקים וכבש 18 שערים.<ref><br><br></ref>

ב-28 באוגוסט 2020 נרכש על ידי קריסטל פאלאס מהפרמייר ליג בכ-18 מיליון אירו, וחתם על חוזה לחמש עונות.<ref></ref><ref></ref> הוא ערך את הופעת הבכורה שלו במחזור הראשון של הליגה, בניצחון 1–0 על סאות'המפטון.<ref></ref> את שערו הראשון בקבוצה כבש ב-7 בנובמבר 2020, כשכבש בבעיטה חופשית בניצחון 4–1 על לידס יונייטד.<ref></ref> במאי 2021 נפצע בגיד האכילס, והחמיץ את סוף עונת 2020/2021 ואת תחילת עונת 2021/2022.<ref></ref>

===קריירת נבחרות===
אזה התאמן בעבר עם נבחרת ניגריה,<ref></ref> אך בחר לייצג את נבחרות אנגליה הצעירות השונות. במאי 2021 זומן לראשונה לסגל נבחרת אנגליה הבוגרת, אך נפצע באימון הנבחרת והחמיץ את יורו 2020, בו הגיעה הנבחרת עד לגמר.<ref></ref>

==תארים==
;אישיים
*נבחרת השנה של התאחדות הכדורגלנים המקצועיים : 2019-20 (בצ'מפיונשיפ)
*שחקן השנה של ק.פ.ר : 2019-20

==קישורים חיצוניים==

==הערות שוליים==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני קווינס פארק ריינג'רס
קטגוריה:כדורגלני קריסטל פאלאס
קטגוריה:כדורגלני נבחרת אנגליה
קטגוריה:כדורגלני יורו 2024
קטגוריה:אנגלים שנולדו ב-1998
קטגוריה:אנגלים ממוצא ניגרי
ריק לארסן

ריצ'רד ריי לארסן (באנגלית: Richard Ray Larsen; נולד ב-15 ביוני 1965) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת וושינגטון, ברציפות מאז 2001. לארסן חבר המפלגה הדמוקרטית.

== ביוגרפיה ==
לארסן נולד בעיר ארלינגטון השוכנת בצפון-מערב וושינגטון, ולמד באוניברסיטה הפסיפית-לותרנית (Pacific Lutheran University) ובאוניברסיטת מינסוטה, ולבסוף השלים את לימודיו הגבוהים עם תואר שני ביחסי ציבור. בעבר עבד כמנהל שירותי הציבור באיגוד רופאי השיניים של מדינת וושינגטון וכשדלנות ציבורי עבור רופאי השיניים במדינה. בהמשך עבד כפקיד לענייני פיתוח כלכלי בנמל אוורט. לארסן המשיך לכהן במועצת מחוז סנוהומיש בטרם הכריז על התמודדותו לקונגרס האמריקאי.

בשנת 2000 התמודד לראשונה אל בית הנבחרים של ארצות הברית במחוז הקונגרס השני של וושינגטון. בבחירות אלה גבר על ג'ק מטקלף, נציג המחוז מטעם המפלגה הרפובליקנית, אחרי שגרף 50% מקולות הבוחרים.

לארסן הושבע לתפקידו בבית הנבחרים ב-3 בינואר 2001. כחבר האגף המרכזי במפלגה הדמוקרטית, "הדמוקרטים החדשים", לארסן הוציא לעצמו מוניטין של חבר קונגרס מתון הפונה לבוחרים מתנדנדים ומכריעים במחוז החוף התחרותי מבחינה פוליטית שבפפינה הצפון-מערבית של מדינת וושינגטון. הוא עדיין שומר על תמיכה מקהילות המקיפות את ערי הנמל בלינגהאם ואוורט. ב-2007 הביע התנגדות לקריאות שתמכו בפתיחת הליך הדחה נגד נשיא ארצות הברית ג'ורג' ווקר בוש. בנובמבר 2009 הצביע בעד חוק הגנת החולה וטיפול בר השגה. לארסן תחילה התנגד לאישור השימוש בכוח מזוין נגד עיראק במהלך 2002, אך בהמשך נמלך בדעתו וב-2006 הביע תמיכה בהמשך מלחמת עיראק.

בקונגרס ה-117 של ארצות הברית חבר לארסן בוועדת הכוחות המזוינים ובוועדת התחבורה והתשתיות של בית הנבחרים, ובנוסף משרת כיושב ראש ועדת המשנה לענייני תעופה של ועדת התחבורה.

== קישורים חיצוניים ==

* 

* 

==הערות שוליים==

קטגוריה:בוגרי האוניברסיטה הלותרנית של הפסיפיק
קטגוריה:בוגרי אוניברסיטת מינסוטה
קטגוריה:שדלנים אמריקאים
קטגוריה:חברי בית הנבחרים של ארצות הברית ממדינת וושינגטון
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1965
גלגל המזל (קלף טארוט)

גלגל המזל שנקרא גם הגלגל, מזל, שינוי וגלגל הרפואה, הוא קלף מספר 10 בארקנה הגדולה של קלפי הטארוט.
קלף גלגל המזל
הקלף מציג גלגל בעל מספר חישורים זוגי בדרך כלל שעל פסגתו עומד ספינקס או מלאך, חמוש לרוב בחרב ובין צדדיו יש את האל אנוביס שעולה ונחש/ קוף/ שד שיורד ממנו. על הגלגל עצמו יש לעיתים ידית. גרסת חבילת הריידר של הקלף היא שילוב של שני איורים של הגלגל כפי שאייר אותם אליפז לוי<ref></ref>. בחלק מהחבילות נראית האלה פורטונה (לרוב עם כיסוי עיניים) מסובבת את הגלגל, כאשר על הגלגל שהיא מסובבת נראים ארבעה אנשים בעמדות מזל שונות (זה שנמצא בתחתית, זה שעולה לפסגה, זה שניצב בפסגה וזה שיורד מהפסגה). 

== משמעות הקלף ==
הקלף מייצג את הדינמיות של החיים והגורל, שינויים ותהפוכות.

==קישורים חיצוניים==

== הערות שוליים ==

קטגוריה:קלפי טארוט
עכבת גל

עכבת הגל (באנגלית: Wave impedance) של גל אלקטרומגנטי היא היחס בין המרכיבים הרוחביים של השדות החשמליים והמגנטיים ("המרכיבים הרוחביים" הם אלה שבזווית ישרה לכיוון ההתפשטות). עבור גל מישור רוחבי-אלקטרו-מגנטי ( TEM ) הנע דרך תווך הומוגני, עכבת הגל שווה בכל מקום לעכבה העצמותית (intrinsic או הפנימית מובנת) של התווך. בפרט, עבור גל מישור הנע בחלל ריק, עכבת הגל שווה לעכבת הריק . ייצוגו בסמל Z ומתבטא ביחידות אוהם. ניתן להשתמש בסמל η (eta) במקום Z עבור עכבת גל, כדי למנוע בלבול עם עכבה חשמלית.

== הגדרה ==
עכבת הגל ניתנת על ידי

: <math>Z = {E_0^-(x) \over H_0^-(x)}</math>

כאשר <math>E_0^-(x)</math> הוא השדה החשמלי ו <math>H_0^-(x)</math> הוא השדה המגנטי, בייצוג פאזורי. העכבה היא, באופן כללי, מספר מורכב.

מבחינת הפרמטרים של גל אלקטרומגנטי והתווך שהוא עובר דרכו, עכבת הגל ניתנת על ידי

: <math>Z = \sqrt {j \omega \mu \over \sigma + j \omega \varepsilon} </math>

כאשר μ הוא החדירות המגנטית (הידועה גם בכינוי חַלְחָלוּת מַגְנֵטִית, פֶּרְמֵאַבִּילִיּוּת מַגְנֵטִית).

ε הוא המקדם הדיאלקטרי-פֶּרְמִיטִיבִיּוּת (הממשי).

ו- σ הוא המוליכות החשמלית של החומר שהגל עובר בו (שתואם לרכיב הדמיוני של המקדם הדיאלקטרי מוכפל באומגה).

במשוואה, j היא היחידה הדמיונית,

ו- ω הוא התדר הזוויתי של הגל.

בדיוק כמו עכבה חשמלית, העכבה היא פונקציה של תדר. במקרה של חומר דיאלקטרי אידיאלי (שבו המוליכות היא אפס), המשוואה מצטמצמת למספר האמיתי

: <math>Z = \sqrt {\mu \over \varepsilon }.</math>

== בריק ==
בריק עכבת הגלים של הגל המישורי היא:

: <math>Z_0 = \sqrt{\frac{\mu_0} {\varepsilon_0}}</math>

כאשר ε <sub>0</sub> הוא הוא המקדם הדיאלקטרי של הריק

ו-μ <sub>0</sub> הוא פרמאביליות#פרמאביליות הריק של הריק).

עכשיו, מכיוון ש:
: <math>c_0 = \frac{1}{\sqrt{\mu_0 \varepsilon_0}} = 299,792,458\text{ m/s}</math> 
: 

: <math>Z_0 = \mu_0 c_0</math>.

מכאן שהערך בעצם תלוי <math>\mu_0</math>. <math>\mu_0 = 4\pi \times 10^{-7} \text{H/m}</math>, מכאן

: <math>Z_0 = 376.73031346177\ldots~\Omega \approx 120 \pi~\Omega</math>.

הערך המקובל כיום של <math>Z_0</math> הוא

: <math>Z_0 = 376.730313668(57)~\Omega</math>.

==קישורים חיצוניים==
* [https://www.youtube.com/watch?v=86eU7TKTr5U סרטון הסבר על עכבת הגל]

קטגוריה:קרינה אלקטרומגנטית
חיים דוד גז

הרב חיים דוד גז היה רב תוניסאי ובן למשפחת הרבנים גז. בנו של הרב יוסף גז (הראשון) ואביו של הרב הראשי של יהדות תוניסיה הרב יוסף גז (השני). מחבר הספר "חיים לישראל". ספרו זה מצוטט רבות בכתבי חכמי תוניס, בדרך כלל מכונה בראשי התיבות "חיי"ל".

== ביוגרפיה ==
נולד בערך בשנת ה'תקפ"ג לרב יוסף גז מחבר ספר 'פי המדב"ר' ולבתו של הרב יהודה הכהן טנוג'י. אחיו הם הרבנים אליהו חי גג' ובן ציון גז.

היה תלמידו של הרב אברהם הכהן יצחקי, מגדולי רבני יהדות תוניסיה בכל הדורות ומחבר הספר "משמרות כהונה". ר' חיים דוד מצטט את רבו מספר פעמים בספרו "חיים לישראל".

נישא לג'אזלה, ביתו של הרב ישועה בלעיש, אותה תיאור בנו יוסף גז בהקדמה לספר "חיים לישראל" כתומכת משמעותית בפעילותו הרוחנית של בעלה: "תבורך מנשים הורתי מרת אמי ועטרת ראשי גאזלה נ"ע בת... החכם ושלם הכולל ישעיה בלעיש זצ"ל.. להשליך אחר גוה תמרוקי הנשים ותענוגיהן צופיה הליכות ביתה לעזור לבעלה לשקוד על דלתי בתי החכמה והמדע יומם ולילה לא ישבות... ובעבורה זכה לכל אלה".<ref name=":0"></ref>

נפטר כבן שבעים שנה, כפי שכתב בנו בהקדמה לספרו: "כי עלה מות בחלונינו יום שמת רבי אבינו רועינו הודנו והדרנו חשכו מאורות עינינו נפלה עטרת ראשנו כבן שבעים שנה עלה למנוחות. עוונותינו הטו אלה הצדיק אבד לא נצרכה אלא לקבלינהו בשמחה לכפר על בני ישראל".<ref name=":0" />

== כתביו ==
בנו הרב יוסף גז מתאר את ר' חיים דוד כמי שבימי חייו: "אחז מעשה אבותיו הקדושים ויש שכמו לסבול משא של תורה וזכה לחבר על רוב התלמוד והרמב"ם שולחן ערוך ונושאי כליהם ועל הרב קהלת יעקב ושמחת יום טוב ופשטים ושו"ת כי אם בתורה ה' חפצו תורת חכם מקור חיים".

לאחר פטירתו פעלו בני משפחתו להוציא לאור מכתביו, והספר היחיד שהודפס הוא ספר החידושים [https://www.hebrewbooks.org/pdfpager.aspx?req=37305&pgnum=1 חיים לישראל] על סדר מועד בתלמוד בבלי. בן המחבר מציין את השותפים המרכזיים בהדפסת הספר: דודו הרב אליהו חי גג', חתנו של דודו הרב יעקב אלחאייק והרב שלמה שתרוג.

חלק' א' של הספר הודפס בתוניס בשנת תרס"ט בדפוס יעקב בן הרב אליהו חי גג', ו[https://www.hebrewbooks.org/pdfpager.aspx?req=43740&pgnum=1 במהדורה חדשה] על ידי יצחק גבריאל מימראן בירושלים בשנת תשס"ט, לצד הוצאה ראשונה של [https://www.hebrewbooks.org/pdfpager.aspx?req=43741&pgnum=1 חלק ב'] של הספר מכתבי יד שנמצא באוסף הספרייה הלאומית. כתב היד כולל חידושים על המסכתות בבא קמא, בבא בתרא, מכות, עבודה זרה, תמורה וחולין, ואורכו נ"ט דף בכתיבה מערבית.

== הערות שוליים ==

קטגוריה:רבנים תוניסאים
סיגריד ראוסינג

סיגריד מריה אליזבת ראוסינג (אנגלית: Sigrid Maria Elisabet Rausing; נולדה ב-29 בינואר 1962) היא פילנתרופית שוודית, העוסקת גם באנתרופולוגיה ובהוצאה לאור. בשנת 2019 הייתה האישה העשירה ביותר בבריטניה. היא המייסדת של קרן סיגריד ראוסינג, אחד המוסדות הפילנתרופיים הגדולים ביותר בבריטניה, וכן הבעלים של כתב העת גרנטה והוצאת הספרים Granta Books.

== קורות חייה ==
סיגריד ראוסינג היא בת ל, בעלת התאגיד הבינלאומי טטרה פאק.

היא גדלה בלונד, שוודיה ובשנים 1983 עד 1986 למדה היסטוריה באוניברסיטת יורק. בעלת תואר שני ושלישי באנתרופולוגיה חברתית מיוניברסיטי קולג' לונדון. לצורך עבודת הדוקטורט היא התגוררה בשנים 1993–1994 בחווה שיתופית, דמוית קיבוץ, באסטוניה. על תקופה זו כתבה מספר מאמרים מחקריים ושני ספרים.

ראוסינג פרסמה מאמרים בנושאי זכויות אדם בניו סטייטסמן, בגרדיאן ובסאנדיי טיימס.

בשנת 2005 רכשה, יחד עם בעלה אריק אברהם, את כתב העת הספרותי גרנטה ואת הוצאת הספרים שלו.

בשנת 2013 הופיעה ברשימת מאה הנשים החזקות ביותר בבריטניה לפי ה-BBC.

== נדבנות ==
בשנת 1988 ראוסינג הקימה ארגון צדקה בשם Sea Foundation. בשנת 2003 שונה שם הקרן ל-Sigrid Rausing Trust. הקרן תורמת כ-200 מיליון ליש"ט מדי שנה לארגוני זכויות אדם ברחבי העולם. אחד הארגונים המרכזיים הנתמכים על ידי הקרן הוא "", הפועל בבריטניה נגד גילויי גזענות ופשיזם וערך קמפיינים נגד ארגוני אסלאם קיצוני ונגד אנטישמיות. בין השאר תרמה הקרן לפליטים מבורמה, לקורבנות תעשיית המין באלבניה, לדיירי שכונות עוני בקניה ולקורבנות אלימות נגד נשים בבריטניה. כמו כן תרמה הקרן לארגוני זכויות האדם בישראל, בהם המוקד להגנת הפרט והאגודה לזכויות האזרח בישראל.

לראוסינג הוענקו מספר פרסים על פעילותה לקידום זכויות האדם בעולם.

בין השאר היא חברת דירקטוריון ב"מסדר הכפית", ארגון שוודי הפועל נגד קיצוניות פוליטית ודתית ובעד סובלנות, ששמו מבוסס על דברים שנשא עמוס עוז.

בשנים 2009 ו-2010 הייתה חברת ועדת השופטים שהמליצה על פרסי אמנסטי אינטרנשיונל בתחומי המדיה. מכהנת בוועדה המייעצת לבית הדין הפלילי הבינלאומי, וחברת כבוד במועצה הבינלאומית של Human Rights Watch.

== חיים אישיים ==
ראוסינג נשואה לאריק אברהם, מפיק טלוויזיה, קולנוע ותיאטרון שנולד בדרום אפריקה. הם מתגוררים בלונדון, ובבעלותם גם אחוזה בסקוטלנד.

== ספריה ==
* 
* 
* 

==קישורים חיצוניים==

* 

==הערות שוליים==

קטגוריה:מהגרים משוודיה לממלכה המאוחדת
קטגוריה:נדבניות
קטגוריה:בוגרי יוניברסיטי קולג' לונדון
קטגוריה:שוודיות שנולדו ב-1962
ברייט אוסאי-סמואל

ברייט אוסאי-סמואל (באנגלית: Bright Osayi-Samuel; נולד ב-31 בדצמבר 1997) הוא כדורגלן ניגרי המשחק בעמדת הקשר והקיצוני בפנרבחצ'ה ובנבחרת ניגריה.

==קריירה==
אוסאי-סמואל נולד בניגריה, ולאחר מכן היגר עם משפחתו לספרד וממנה ללונדון שבאנגליה.<ref name="ans"></ref>

הוא החל לשחק במחלקת הנוער של בלקפול, וכבר במהלך עונת 2014/2015 קודם לקבוצה הבוגרת של המועדון, ששיחקה בצ'מפיונשיפ. הוא ערך את הופעת הבכורה שלו ב-7 במרץ 2015, בהפסד 0–1 לשפילד ונסדיי.<ref></ref><ref></ref> בתום העונה ירד עם הקבוצה לליגה השלישית. לאחר עונה נוספת, ירדה הקבוצה לליגה הרביעית, אבל מיד חזרה לליגה השלישית.

ב-1 בספטמבר 2017 חתם לשלוש עונות בקווינס פארק ריינג'רס מהצ'מפיונשיפ.<ref></ref> הוא ערך את הופעת הבכורה שלו ב-23 בספטמבר, בתיקו 0–0 עם ברטון אלביון.<ref></ref>

ב-15 בינואר 2021 חתם על חוזה לארבע עונות בפנרבחצ'ה מליגת העל הטורקית, שרכשה אותו תמורת כחצי מיליון אירו. הוא היה אמור להצטרף לקבוצה רק לקראת עונת 2021/2022, אך פנרבחצ'ה לבסוף החליטה לצרף אותו כבר ב-23 בינואר 2021.<ref></ref><ref></ref>

== קריירה בינלאומית ==
ב-17 בנובמבר 2022 ערך אוסאי-סמואל את הופעת הבכורה שלו בנבחרת ניגריה, בהפסד 4-0 לנבחרת פורטוגל במשחק ידידות.

נכלל בסגל נבחרת ניגריה לטורניר גביע אפריקה לאומות 2023.

==קישורים חיצוניים==

==הערות שוליים==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:חלוצי כדורגל ניגרים
קטגוריה:כדורגלני בלקפול
קטגוריה:כדורגלני קווינס פארק ריינג'רס
קטגוריה:כדורגלני פנרבחצ'ה
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 2023
קטגוריה:ניגרים שנולדו ב-1997
Sick Boy (שיר)

"Sick Boy" הוא סינגל של צמד המוזיקה האלקטרונית האמריקאית, הצ'יינסמוקרס. השיר נכתב על ידי הצ'יינסמוקרס, טוני אן ואמילי וורן, והופק על ידי הצ'יינסמוקרס ושון פרנק. השיר יצא לאור, על ידי דיסרופטור רקורדס וקולומביה רקורדס, ב-17 בינואר 2018, כסינגל מוביל מאלבום האולפן השני של הצמד בעל אותו השם. נכון לסמטמבר 2021, הסינגל הושמע למעלה מ-383 מיליון פעמים בספוטיפיי.<ref></ref>

== וידאו קליפ ==
הווידאו קליפ הנלווה לשיר, בבימויו של ברואר, יצא ב-17 בינואר 2018. בווידאו קליפ נראים הצ'יינסמוקרס ומאט מקגווייר בביצוע השיר על במה ריקה. נכון לספטמבר 2021, הווידאו קליפ נצפה למעלה מ-298 מיליון פעמים.<ref></ref><ref name="Esquire"></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!אוסטרליה (ARIA)
|פלטינה
|70,000
|-
!אוסטריה (IFPI Austria)
|זהב
|15,000
|-
!בלגיה (BEA)
|זהב
|10,000
|-
!ברזיל (Pro-Música Brasil)<ref></ref>
|פלטינה 2×
|80,000
|-
!קנדה (Music Canada)
|פלטינה
|80,000
|-
!דנמרק (IFPI Denmark)
|זהב
|45,000
|-
!גרמניה (BVMI)
|זהב
|200,000
|-
!איטליה (FIMI)
|זהב
|25,000
|-
!פולין (ZPAV)
|פלטינה
|20,000
|-
!שווייץ (IFPI Switzerland)
|זהב
|10,000
|-
!ארצות הברית (RIAA)
|זהב
|500,000
|}

== היסטוריית יציאות לאור ==
{| class="wikitable"
!אזור
!תאריך
!פורמט
!גרסה
!חברת תקליטים
|-
!עולם
|17 בינואר 2018
|הורדה דיגיטלית
| rowspan="3" |מקורית
|דיסרופטור רקורדס וקולומביה רקורדס
|-
!איטליה
|18 בינואר 2018
| rowspan="2" |להיט רדיו עכשווי
|סוני מיוזיק אנטרטיינמנט
|-
! rowspan="2" |ארצות הברית
|23 בינואר 2018
|קולומביה רקורדס
|-
|9 בפברואר 2018
|הורדה דיגיטלית
|רמיקסים
|דיסרופטור רקורדס וקולומביה רקורדס
|}

== קישורים חיצוניים ==

== הערות שוליים ==

קטגוריה:סינגלים בהוצאת קולומביה רקורדס
קטגוריה:שירי הצ'יינסמוקרס
קטגוריה:שירי 2018
קטגוריה:סינגלים מ-2018
קטגוריה:שירים באנגלית
קטגוריה:בלדות פופ
קטגוריה:שירי פלטינה כפולה בברזיל
שורש 22

שורש 22, או פאנג בּוּ (בסינית: 匚部, פיניין: Fāng bù) הוא השורש העשרים-ושניים של הכתב הסיני. פירושו "קופסה" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון הקאנגשי יש 64 תווים (מתוך 49,030) שניתן למצוא תחת שורש זה.

בסינית מסורתית בשימוש בטאיוואן, הונג קונג ומקאו, שורש 22 (קופסה פתוחה מימין,), ששני הקווים שלו חולקים את אותה נקודת התחלה, שונה במקצת משורש 23 (מתחם מסתיר או מחבוא, 匸), שהקו השנייה שלו מתחילה קצת מימין לנקודת ההתחלה של הקו הראשון.

בסין היבשתית, שני השורשים אוחדו כקופסה פתוחה ימנית , שהפך למרכיב האינדקס השמיני בטבלה של אינדקס רכיבי התווים הסיני, שאומצו בעיקר על ידי מילוני סינית מפושטת, והניואנס בין שני הרדיקלים אינו קיים עוד; לא נותר רכיב אינדקס קשור לאחר המיזוג. מיזוג זה חל גם על תווים מסורתיים במערך התווים GB בסין.

שורש 22 ושורש 23 אוחדו גם בקאנג'י היפני. מערך תווים של JIS (כולל kyūjitai). גופנים ומילונים יפניים במיינסטרים אינם מבחינים עוד בין שני השורשים.

== התפתחות ==
<gallery>
קובץ:匚-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:匚-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:匚-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:匚-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |匚
|-
| +3
| style="font-size: large;" |匛匜匝匞
|-
| +4
| style="font-size: large;" |匟匠匡匢
|-
| +5
| style="font-size: large;" |匣匤匥医<sup>SC / JP</sup> (=醫->酉)
|-
| +7
| style="font-size: large;" |匦<sup>SC</sup> (= 匭)匧
|-
| +8
| style="font-size: large;" |匨匩匪匫
|-
| +9
| style="font-size: large;" |匬匭匮<sup>SC</sup> (= 匱)
|-
| +10
| style="font-size: large;" | 𠥓
|-
| +11
| style="font-size: large;" |匯匰
|-
| +12
| style="font-size: large;" |匱匲
|-
| +13
| style="font-size: large;" |匳
|-
| +14
| style="font-size: large;" |匴
|-
| +15
| style="font-size: large;" |匵
|-
| +17
| style="font-size: large;" |匶
|-
| +18
| style="font-size: large;" |匷
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=531A מאגר Unihan - U+531A]

קטגוריה:שורשים (כתב סיני)
ההתנגדות (כנופיה)

ההתנגדות (בספרדית: La Resistencia; מוכר גם בשם Cárteles Unidos, איחוד הקרטלים) הוא סינדיקט פשע וכוח צבאי למחצה מקסיקני, שהוקם על ידי שלושה קרטלים (קרטל המפרץ, קרטל סינלואה וקרטל האבירים הטמפלרים)<ref name='Fox news'></ref><ref name='Najera'></ref><ref name='disputa'></ref><ref name='Ramsey'></ref> כדי לפעול נגד קרטל לוס סטאס, שניסה למלא את החלל שהותיר קרטל לה פמיליה מיצ'ואקאן ופלש לחלקים מהמדינות חליסקו ומיצ'ואקאן.

לאחר מכן, פנתה הכנופיה להילחם גם בקרטל הדור החדש של חליסקו ובמיליציות האזרחיות החמושות ששמו להן למטרה לנקות את מקסיקו משלטון הקרטלים.<ref></ref><ref></ref><ref></ref>

==היסטוריה==
הכנופיה הוקמה בשנת 2010 על ידי איגנסיו קורונל ויאריאל, מנהיג קרטל סינלואה, לאחר שקרטל לוס סטאס התחיל להסיג את גבולו במיצ'ואקאן. במקור הכנופיה הורכבה מחמושים שהיו חברי קרטל מילניו, שהיה נאמן לקרטל סינלואה.<ref name="zocalo.com.mx"></ref> הכנופיה נתמכה גם על ידי הקרטל המקומי, קרטל לה פמיליה מיצ'ואקאן, שלחם גם הוא נגד קרטל לוס סטאס וקרטל בלטרן-לייבה.

לאחר מכן, קרטל מילניו נטמע בקרטל סינלואה והקרטלים לה פמיליה מיצ'ואקאן ובלטרן-לייבה נהרסו על ידי הכוחות הפדרליים, מה שהוביל לכך שבשנת 2011 הצטרפו קרטל המפרץ וקרטל האבירים הטמפלרים להובלת הכנופיה, שהמשיכה במסעי האלימות שלה נגד קרטל לוס סטאס.<ref name=arresto></ref>

לאחר לכידתו של מנהיג קרטל מילניו ומותו של מנהיג קרטל סינלואה, החלה כנופיית ההתנגדות להילחם בקרטל הדור החדש של חליסקו.<ref></ref> בשנת 2011 נעצרו שניים ממנהיגי הכנופיה המרכזיים, וב-11 בספטמבר 2012 נעצר מנהיג הכנופיה העליון, רמירו פוזוס גונזלס, והואשם ברצח 26 אנשים בגוודלחרה בנובמבר 2011.<ref></ref><ref></ref>

בשל התפרקות קרטלי המקור, כרתה כנופיית ההתנגדות בריתות חדשות עם קרטל לוס ויאגראס והשאריות מקרטל האבירים הטמפלרים וקרטל לה פמיליה מיצ'ואקאן במטרה לעצור את התפשטותו המתמשכת של קרטל הדור החדש של חליסקו.

==הערות שוליים==

קטגוריה:קרטלי סמים
קטגוריה:מקסיקו: סמים
The Lockdown Sessions

The Lockdown Sessions (בתרגום חופשי: מפגשי הסגר) הוא אלבום האולפן ה-31 של המוזיקאי הבריטי אלטון ג'ון. האלבום יצא לאור ב-22 באוקטובר 2021, על ידי חברות התקליטים וירג'ין EMI ומרקורי רקורדס.<ref></ref>

האלבום הוקלט במהלך 18 החודשים האחרונים של מגפת הקורונה לאחר שג'ון השהה את סיבוב ההופעות האחרון שלו, Farewell Yellow Brick Road, בשל התפרצות המגפה.

== שבחים ==
=== רשימת סוף שנה ===
{| class="wikitable sortable"
!עיתון
!תואר
!דירוג
!<abbr>מקור</abbr>
|-
!בילבורד
|50 האלבומים הטובים ביותר של 2021: רשימת הצוות
|29
|<ref></ref>
|}

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!rowspan="2" |עולם
|22 באוקטובר 2021
|תקליטור • קלטת שמע • הורדה דיגיטלית • סטרימינג
|rowspan="2" |וירג'ין EMI • מרקורי רקורדס
|<ref></ref><ref>Physical releases for The Lockdown Sessions:
* 
* </ref>
|-
|29 באוקטובר 2021
|תקליט
|<ref></ref><ref></ref>
|-
!ברזיל
|3 בדצמבר 2021
|תקליטור
|יוניברסל מיוזיק ברזיל
|<ref></ref>
|-
|}

==קישורים חיצוניים==

== הערות שוליים ==

קטגוריה:אלבומי 2021
קטגוריה:אלבומי אלטון ג'ון
קטגוריה:אלבומי חברת EMI
קטגוריה:אלבומים באנגלית
קטגוריה:אלבומים שהושפעו בעקבות מגפת הקורונה
היפסוגנתוס

היפסוגנתוס (שם מדעי: Hypsognathus; מילולית "לסת גבוהה") הוא סוג זוחל נכחד שהשתייך לסדרה הנכחדת פרוקולופונומורפה והתקיים בסוף הטריאס לפני 228 עד 201 מיליון שנה מזמננו. סוג זה הכיל מין בודד - Hypsognathus fenneri, והוא תואר ב-1928 בידי החוקר צ'ארלס ו. גילמור . המאובנים שלו התגלו בממצאים בנובה סקוטיה, בקונטיקט ובניו ג'רזי.

== מאפיינים ==
זוחל זה היה דומה ללטאה קרקעית שטוחה באורך 33 סנטימטרים, כולל הזנב והיה בעל שיניים גבוהות בלסתו שהתאימו ללעיסת צמחייה ובלטו בקדמת הלסת זוג שיניים חותכות דומות לשיני מכרסמים. לצידי ראשו היו מספר זיזים קוצניים, דומים מעט לעטרה של צרטופסיים שכנראה שימשו להגנה מטורפים. מעריכים שגופו עטה שריון הדומה לזה של מולך קוצני, גם כן להגנה מטורפים.

זוחל זה היה בין אחרוני הפרוקולופונומורפים, אשר החלו להיכחד עם סוף הפרם כתוצאה מהתמעטות מזון. גודלו והתמחותו בלעיסת צמחייה עזרו לו לשרוד את הכחדת הפרם הגדולה. עם זאת הוא נכחד בסוף הטריאס כתוצאה מתחרות גדולה עם זוחלים מוצלחים יותר כמו הדינוזאורים.

== גלריה ==
<gallery>
Hypsognathus fenneri AMNH 1676.jpg
Hypsognathus NT small.jpg
Hypsognathus 01.JPG
</gallery>

==קישורים חיצוניים==

קטגוריה:פרוקולופונומורפה
קטגוריה:בעלי חיים שחיו בטריאס עליון באמריקה הצפונית
קטגוריה:מאובני טקסונים שתוארו ב-1928
זכריה הכהן

מארי זכריה בן יוסף הכהן (ה'ת' – ה'תע"ה, 1640 – 1715) היה חכם מחכמי יהדות צנעא במאה ה-17, דיין וראב"ד בבית הדין הגדול בצנעא.

== ביוגרפיה ==
מארי זכריה נולד בשנת ה'ת' (1640) בערך, בשכונת אלסאילה בצנעא שבתימן.

בשנת ה'תל"ט (1679) יצא יחד עם כל יהודי צנעא לגלות מוזע, ולאחר שחזרו והשתכנו בקאע אל-יהוד התמנה כדיין בבית הדין של מארי שלמה מנזלי, ולאחר פטירתו בשנת ה'ת"ן (1690) התמנה לראב"ד הקבוע השני.

נפטר בשנת ה'תע"ה (1715).

== חיבוריו ==
*אגרת הבשורות – תקנות שתיקנו חכמי צנעא לאחר החזרה מגלות מוזע (פורסמו חלקים על ידי הרב יוסף צוברי).

== לקריאה נוספת ==
* ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 252

== הערות שוליים ==

קטגוריה:אבות בתי דין צנעא
קטגוריה:דיינים בבית דין צנעא
קטגוריה:אחרוני תימן
קטגוריה:ילידי 1640
קטגוריה:נפטרים ב-1715
הוושרניוש

הוושרניוש (בהונגרית: Hevesaranyos) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בהוושרניוש מספר התושבים נמצא בירידה. כך, בשנת 1990 היה מספר התושבים 745 ובשנת 2021 רק 567 תושבים.

האזור היה מיושב לסירוגין מהמאה ה-13 והוזכר לראשונה בכתבים משנת 1295.

== יהודי הוושרניוש ==
יהודים חיו בהוושרניוש במאה ה-18 ובמאה ה-19, החל משנת 1885 היו יהודי הכפר כפופים לקהילת פטרוואשארה. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|7
|550
|-
|1910
|9
|
|-
|1920
|3
|
|-
|1930
|3
|
|-
|1941
|3
|983
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
יוסטין ביילו

יוסטין ביילו (בהולנדית: Justin Bijlow; נולד ב-22 בינואר 1998 ברוטרדם שבהולנד) הוא כדורגלן הולנדי המשחק בעמדת השוער בקבוצת פיינורד מליגת העל ההולנדית ובנבחרת הולנד.

== קריירת מועדונים ==
ביילו גדל במחלקת הנוער של פיינורד. ב-13 באוגוסט 2017 ערך ביילו את הופעת הבכורה שלו בקבוצה הבוגרת של המועדון, בניצחון 2-1 על טוונטה במסגרת המחזור הראשון בליגה לעונת . בארבע העונות הראשונות שלו בקבוצה הבוגרת הוא שיחק באופן לא רציף, וערך 42 הופעות ליגה.

== קריירה בינלאומית ==
ביילו היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת 2021, וערך שתי הופעות בטורניר.

ב-1 בספטמבר 2021 ערך ביילו את הופעת הבכורה שלו בנבחרת הולנד, בתיקו 1-1 נגד נבחרת נורווגיה במסגרת מוקדמות מונדיאל 2022.

נכלל בסגל נבחרת הולנד בטורניר מונדיאל 2022.

נכלל בסגל נבחרת הולנד לטורניר יורו 2024.

== תארים ==
;פיינורד
* אליפות הולנד (2): 2016/2017, 2022/2023
* הגביע ההולנדי (2): 2015/2016, 2017/2018
* מגן יוהאן קרויף (2): 2017, 2018

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:שוערי כדורגל הולנדים
קטגוריה:כדורגלני פיינורד
קטגוריה:כדורגלני נבחרת הולנד
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:רוטרדם: כדורגלנים
קטגוריה:הולנדים שנולדו ב-1998
קרצ'נד

קרצ'נד (בהונגרית: Kerecsend) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

האזור היה מיושב לסירוגין מהמאה ה-14 והוזכר לראשונה בכתבים משנת 1337.

== יהודי קרצ'נד ==
יהודים חיו בקרצ'נד במאה ה-18 ובמאה ה-19 עד שנת 1944 נרצחו יהודים מהכפר בשואת יהודי הונגריה.

במהלך מלחמת העולם השנייה ביוני 1944 הובלו יהודי כמה כפרים מהאזור לבית חרושת ללבנים בקרצ'נד, ביניהם יהודי פטרוואשארה, יהודי ורפלט, יהודי אגר ויהודי טיספירד.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|6
|1,626
|-
|1910
|10
|
|-
|1920
|5
|
|-
|1930
|8
|
|-
|1941
|1
|1,846
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Cold Heart (Pnau remix)

"Cold Heart (Pnau remix)" הוא סינגל שהוקלט על ידי הזמר האנגלי אלטון ג'ון ביחד עם הזמרת הבריטית-אלבנית דואה ליפה שעובד לגרסת רימיקס על ידי השלישייה האוסטרלית פנאו. השיר יצא לאור ב-13 באוגוסט 2021, על ידי חברות התקליטים וירג'ין EMI ומרקורי רקורדס, כסינגל השני מתוך אלבום האולפן ה-31 של ג'ון The Lockdown Sessions.<ref></ref>

== הוצאה ==
שמועות על שיתוף פעולה אפשרי בין אלטון ג'ון לדואה ליפה החלו באוגוסט 2021 בעקבות ידיעות מקורבים. ג'ון הגיב גם בעמוד האינסטגרם של ליפה שהוא מתרגש ממשהו שקורה ביניהם בשבוע שלאחר מכן, ובו הגיבה ליפה שגם היא מתרגשת.<ref name="POPline"></ref> ב-10 באוגוסט 2021, החלו שני הזמרים לפרסם על אפשרות על שיתוף הפעולה על ידי פרסום גרסאות מצוירות של עצמם רוקדים במנגינת דיסקו, במדיות החברתיות שלהם. שניהם המתויגים פנאו וליפה השתמשו בהאשטאגים "#coldheart", "#justpassingthrough" ו- "#newmusic".<ref></ref> באותו יום אישרו פנאו שהם כתבו שיר עם "כוכב הפופ הגדול ביותר של אתמול" ו"כוכב הפופ הגדול ביותר של היום" וכי הוא יעלה בבכורה ביום שישי הבא באמצעות רשימת ההשמעה של Essentials.<ref></ref> פנאו ואלטון ג'ון שיתפו פעולה בעבר בשנת 2012.<ref></ref> למחרת, ג'ון וליפה הכריזו רשמית על הסינגל ותאריך יציאתו.<ref></ref> הוא הראה קטע מהשיר כולל ליפה ששר את הסינגל של ג'ון "Rocket Man" משנת 1972.<ref></ref> השיר יצא לאור על ידי חברות התקליטים וירג'ין EMI ומרקורי רקורדס ב-13 באוגוסט 2021.<ref name="Apple Music"></ref>

== מוזיקה ומילים ==
"Cold Heart (Pnau remix)", הוא רמיקס של השלישייה האוסטרלית פנאו, הרמיקס מכיל בתוכו ריכוז של הסינגלים של ג'ון "Rocket Man" מ-1972, "Sacrifice" מ-1989, "Kiss the Bride" מ-1983 ורצועת האלבום "" נלקח מתוך Blue Moves משנת 1976.<ref></ref>

== קרדיטים וצוות ==
קרדיטים מותאמים מטיידל.<ref></ref>
* אלטון ג'ון – שירה, כתיבה
* דואה ליפה – שירה
* פנאו – רימיקס
** ניקולס ליטלמור – הפקה, כתיבה, תכנות תופים, תופים, תכנות סינתיסייזר
** פיטר מייס – הפקה, כתיבה, הנדסה, תכנות תופים, תופים, תכנות סינתיסייזר
** סם ליטלמור – הפקה, כתיבה, תכנות תופים, תופים, תכנות סינתיסייזר
* ברני טופין – כתיבה
* מארק שיק – הנדסה קולית
* רפאל פאדול – הנדסה (מוזיקלית)
* ג'וש גודווין – מיקסינג
* רנדי מריל – מיקסינג

== מיקומי שיא ==

=== מצעדי סוף שנה ===

== נתוני מכירות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|rowspan="2" |13 באוגוסט 2021
|הזרמת מוזיקה • הורדה דיגיטלית
|וירג'ין EMI • מרקורי רקורדס
|<ref name = "Apple Music"/>
|-
!איטליה
|rowspan="3" |רדיו להיטים עכשוויים
|יוניברסל
|<ref></ref>
|-
!אוסטרליה
|20 באוגוסט 2021
|יוניברסל מיוזיק אוסטרליה
|<ref></ref>
|-
!ארצות הברית
|24 באוגוסט 2021
|אינטרסקופ
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אלטון ג'ון
קטגוריה:שירי דואה ליפה
קטגוריה:שירים באנגלית
קטגוריה:שירי דיסקו
קטגוריה:וידאו קליפים מונפשים
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים בהוצאת מרקורי רקורדס
איי סיביר החדשה

איי סיביר החדשה (ברוסית: Новосиби́рские острова́; ביקוטית: Саҥа Сибиир Aрыылара) הם ארכיפלג באוקיינוס הקרח הצפוני בין ים לאפטב וים סיביר המזרחי, השייכים מנהלית לרפובליקת סאחה-יקוטיה שברוסיה. הארכיפלג נחלק לשלוש קבוצות איים (מדרום לצפון): איי ליאחובסקי , איי אנז'ו ואיי דה לונג . הוא מופרד מיבשת סיביר על ידי מצר דמיטרי לאפטב, ואילו בין איי ליאחובסקי לאיי אנז'ו עובר מצר סאניקוב. 

איי סיביר החדשה התגלו לראשונה בידי צוות מגלי ארצות קוזאקים בראשית המאה ה-18. 

אזור ים לאפטב וים סיביר המזרחי שעליו יושב הארכיפלג מלא בשדות נפט. חשיבותם של האיים נובעת בעיקרה מאוצרות הטבע המצויים בהם ובראש ובראשונה נפט ושנהב. ישנה הצטברות משמעותית של מאובני שנהב באיים. 

האקלים באיי סיביר החדשה ארקטי וקשה למחיה. קרחונים מכסים את האיים תשעה חודשים בשנה. הטמפרטורה הממוצעת בחודשי ינואר נעה בין מינוס 28 לבין מינוס 31 מעלות צלזיוס. הטמפרטורות ביולי נעות בין 8 מעלות ל-11 מעלות צלזיוס. מתחת לאדמת האיים ישנה קפאת-עד כמעט תמיד. בקיץ מתמלאים האיים באגמים שונים, והאקלים משתנה לכזה של טונדרה. הים מסביב לארכיפלג קפוא כמעט תמיד, ורק בשנים חמות מעל לממוצע הים נפתח למעבר ספינות לזמן קצר ביולי.

בשנת 2014 הוקם בסיס צבאי קבוע באי קוטלני .

== קישורים חיצוניים ==

* 
* [https://arctic.ru/environmental/20160518/358045.html איי סיביר החדשה], באתר הארקטי 

קטגוריה:איים באוקיינוס הקרח הצפוני
קטגוריה:רוסיה: ארכיפלגים
קטגוריה:סאחה: גאוגרפיה
קטגוריה:רוסיה: איים לא מיושבים
לוס פלונס

לוס פלונס (בספרדית: Los Pelones; בתרגום חופשי: הקרחים) הוא סינדיקט פשע וכוח צבאי למחצה מקסיקני, שהוקם על ידי קרטל סינלואה, וכיום הוא קרטל סמים עצמאי.<ref name=costa></ref><ref></ref>

==אטימולוגיה==
פירוש המילים "לוס פלונס" בספרדית הוא "הקרחים". הוא סימל את המצטרפים החדשים לארגון הפשע, שצוו לגלח את ראשיהם כמו בטירונות צבאית.<ref></ref>

==היסטוריה==
בשנת 2004 הוקמה הכנופיה במדינת גררו, ושימשה כזרוע הצבאית של קרטל סינלואה, שנוהל על ידי ברון הסמים חואקין "אל צ'אפו" גוסמן, שלאחר הריגת אוסמה בן לאדן הפך גוסמן למבוקש מספר אחת בארצות הברית. הכנופיה עסקה במסעי אלימות נגד קרטלים יריבים ובהפצת סמים במקומות תיירותיים ברחבי המדינה.

לאחר מותו של ארתורו בלטרן לייבה בדצמבר 2009, הפך הארגון לעצמאי.

ב-27 בדצמבר 2012 הכריז הארגון על הצטרפותו לקרטל המפרץ.<ref></ref>

ביוני 2020 דווח כי הקרטל שב להיות עצמאי, עקב פיצולו של קרטל המפרץ.<ref></ref>

==הערות שוליים==

קטגוריה:קרטלי סמים
קטגוריה:מקסיקו: סמים
תיכון אלון רמת השרון

התיכון המקיף לאמנויות ולמדעים על שם יגאל אלון ברמת השרון הוא בית ספר תיכון שזכה לפרסום ברחבי הארץ בעיקר בשל מגמות האמנות שלו.

== רקע ==
בשנות ה-70 של המאה ה-20 הייתה רמת השרון עדיין מושבה ולה מועצה מקומית, אף על פי שמבחינת גודל האוכלוסייה היא הייתה גדולה יותר מערים קטנות רבות בארץ. למרות זאת החליטו ראשי היישוב לא להפוך לעיר ולשמור על צביון של מושבה. במהלך אותו העשור גדלה אוכלוסיית המושבה בצורה משמעותית ולכן, למרות אותה ההתעקשות, בית הספר התיכון הוותיק היחיד ביישוב (תיכון רוטברג) הגיע לתפוסה מלאה והיה צורך לפתוח בית ספר תיכון חדש.

== הקמה ==
בתחילת שנות השמונים החלו במועצה בצעדים מעשיים. נמצא מקום פנוי בקצה הצפוני של המושבה בפינת הרחובות אוסישקין ויבנה. ההצעה לקרוא לתיכון על שם שר החינוך לשעבר הייתה של יו"ר ועד החינוך במועצה המקומית, אברהם רוכלי. התיכון נבנה אף על פי שלא היה מספיק מקום ל-3 השכבות, ולכן כל שכבה נאלצה פעמיים בשבוע ללמוד במבנה שנקרא "קריית הצעירים" שנמצא בקצה השני של המושבה, בכיתות ללא לוח. כיתה אחת בכל שכבה למדה בקביעות בבית הכנסת הקטן שבמבנה זה.

צוות ההקמה כלל אנשי חינוך מקומיים וותיקים, ולמנהל הראשון נבחר אלי עיון, שקודם לכן ניהל את התיכון המקיף בדימונה במשך כעשור וחצי.

המחזור הראשון שסיים את לימודיו בקיץ 1987 מנה שמונה כיתות, מתוכן כיתת אומנות אחת. כמאתיים ושישים בוגרות ובוגרים סיימו את המחזור הראשון, ביניהם ארבעה בלבד שלא היו תושבי רמת השרון.

==פעילות==
===המאה העשרים===
בשנים הראשונות לפעילותו של בית הספר הנהיג מנהלו הראשון מסורת של עריכת יום עיון שנתי סביב מורשתו של יגאל אלון שעל שמו נקרא בית הספר. כמו כן הנהיג לימודי נהיגה לתלמידים במסגרת בית הספר.
עם השלמת בניית כל הכיתות לא היה עוד צורך בנסיעה לקריית הצעירים וכל שלושת המחזורים למדו באותו המבנה.

שטחו של בית הספר התרחב במהלך שנות ה-90 וכלל גם אולם ספורט ומגרשי ספורט, אף על פי שהתרחבות זו הייתה בניגוד לדעתם של כמה מתושבי הבתים הסמוכים. עם התרחבות שטח בית הספר הוחלט להעביר אליו גם את הקונסרבטוריון המקומי למרות הבטחת ראש המועצה אפרים חירם במהלך מערכת הבחירות המקומית שלא יעשה זאת. כמו כן עבר לתחומי בית הספר גם המתנ"ס המקומי שנקרא מעכשיו בשם "מגוונים אלון".

במקביל החלו מגמות האמנות להתפרסם ברחבי הארץ. סרטי תלמידי מגמת הקולנוע התחרו בפסטיבלים, והצגות של מגמת התיאטרון של תיכון אלון נטלו חלק בפסטיבל עכו.

לעומת המחזור הראשון שרק בודדים מבוגריו לא היו תושבי המושבה, פרסומו של בית הספר גרם לכך שתלמידים רבים מיישובים אחרים ביקשו ללמוד בתיכון. הביקוש הביא לפתיחת כיתת אמנות נוספת.

===המאה ה-21===
בתחילת המאה העשרים ואחת נכנס לתפקיד המנהל יהודה יעקבסון. הוא ניהל את בית הספר עד 2018. החליפה אותו בתפקיד רבקה שמש. בשנת 2020 מונתה אנדי קליסקי לתפקיד מנהלת בית הספר.

==ראו גם==
רשימת בוגרי ובוגרות בית הספר

==קישורים חיצוניים ==

* 

==הערות שוליים ==

קטגוריה:רמת השרון: חינוך
אלון
קטגוריה:ישראל: בתי ספר תיכוניים לאמנות
קטגוריה:הנצחת יגאל אלון
הוקאן אריקסון

הוקאן גאורג אריקסון (בשוודית: Håkan Georg Ericson; נולד ב-29 במאי 1960) הוא כדורגלן עבר שוודי ומאמנה של נבחרת איי פארו.

הוא בנו של מאמן העבר גאורג אריקסון , שאימן במשך שמונה שנים את נורשפין וכן אימן את נבחרת שוודיה במונדיאל 1974 ובמונדיאל 1978.

==קריירה==
אריקסון נולד בנורשפין שבשוודיה, ושיחק כדורגל במועדונים קטנים מקומיים.

הוא החל את קריירת האימון שלו בשנת 1983, ואימן מועדונים קטנים מקומיים מהליגות הנמוכות בשוודיה.

באוקטובר 2001 החל לראשונה לאמן קבוצה בליגת העל השוודית, כשמונה כעוזר מאמן בנורשפין, וזמן קצר לאחר מכן הפך למאמן הראשי. בתום עונתו הראשונה כמאמן הבכיר ירדה הקבוצה לליגת המשנה, אך הוא המשיך לאמן אותה עונה נוספת.<ref></ref>

ב-2011 החל לאמן את נבחרת שוודיה הצעירה, ובשנת 2015 זכה עמה באליפות אירופה בכדורגל עד גיל 21.

בשנת 2019 הפך למאמנהּ הראשי של נבחרת איי פארו.

==תארים==
;נבחרת שוודיה בכדורגל עד גיל 21
* אליפות אירופה בכדורגל עד גיל 21 (1): 2015<ref></ref>

==קישורים חיצוניים==

==הערות שוליים==

קטגוריה:כדורגלנים שוודים
קטגוריה:מאמני כדורגל שוודים
קטגוריה:נורשפין: כדורגלנים
קטגוריה:מאמני נורשפין
קטגוריה:שוודים שנולדו ב-1960
עמו רוני

רוני רוק, שכונה עמו רוני (בערבית: عمو روني, בעברית: "הדוד רוני"; 1956 - 14 באוגוסט 2021) היה זמר ערבי ישראלי שהתפרסם בשירי ילדים. הוא נהג לשיר במופעיו בערבית ובעברית.

עמו רוני נולד בנצרת בשנת 1956 למשפחת אמנים. סיים תואר שני בלימודי טיפול במוזיקה באיטליה, ועסק בטיפול בילדים מוגבלים בבית החולים המשפחה הקדושה בנצרת.

באמצע שנות השמונים החל להקליט את שירי הילדים שכתב, ואלה הושמעו לעיתים קרובות בתוכניות לילדים ברדיו א-שמס המשדר מנצרת. לאחר מכן הקים להקה בשם "כיפק היי" שהופיעה מאות פעמים בפסטיבלים ואירועים לילדים בבתי ספר ומוסדות תרבות של החברה הערבית בישראל. בשנת 2008 הופיע בחגיגות יום העצמאות בדלית אל-כרמל ובשנת 2010 הופיע בפסטיבל עכו. ב-2015 השתתף במופע לילדים ששודר בערוץ הטלוויזיה הפלסטיני "F48". שיריו של עמו רוני התאפיינו בשמחת חיים והיו פופולריים בקרב הפלסטינים ואצל כלל ילדי העולם הערבי. בחלק משירי הילדים שלו, כמו "לסבא שלי יש חמור" ו"ילדים של חופש", מובעים מסרים פוליטיים מאחורי מילות השיר.

עמו רוני התפרסם ברשתות החברתיות וביוטיוב, שם נהג להציג סרטונים רבים עם שירי ילדים. עמו רוני הופיע גם בשטחי הרשות הפלסטינית, ולאחר מבצע חומת מגן ערך מספר מופעים לילדי מחנה הפליטים ג'נין. כמו כן ערך מספר סיבובי הופעות בקהילות הפזורה הפלסטינית באירופה ובארצות הברית. מופעיו הוקרנו, בין השאר, בערוצי הטלוויזיה בסוריה.

ביוני 2021 הוענק לו פרס על מפעל חיים מטעם עיריית נצרת.

בשנים האחרונות לחייו סבל ממספר מחלות. הוא טופל בבית חולים נצרת, והועבר לבית החולים רמב"ם בחיפה לאחר שמצבו הבריאותי הידרדר, שם נאלצו הרופאים לקטוע את רגלו הימנית. לאחר מכן המשיך להופיע בכיסא גלגלים, ואף אמר: "גם אם יקטעו לי את כל הגפיים אמשיך לשיר, כל עוד יש לי קול ויש לי אהבה בלב." במרץ 2021 הקליטה קבוצת אמנים מחרוזת משיריו שהוקדשה לו, בליווי איחולי החלמה מהירה.

נפטר ב-14 באוגוסט 2021 לאחר מחלה.

==קישורים חיצוניים==

* 
* 
* 

==הערות שוליים==

קטגוריה:ערבים ישראלים
קטגוריה:זמרי ילדים ישראלים
קטגוריה:זמרים השרים בעברית
קטגוריה:זמרים השרים בערבית
קטגוריה:נצרת: אישים
קטגוריה:ישראלים שנולדו ב-1956
קטגוריה:ישראלים שנפטרו ב-2021
קריית אל-קאבל

קַרְיַת אל-קַאבֵּל (בערבית: قرية القابل, תעתיק מדויק: קריה' אלקאבל) היא עיירה במחוז צנעא שבתימן, כ-13 ק"מ מצפון-מערב לעיר העתיקה של צנעא.

== העיירה ==
קריית אל-קאבל היא עיירה במחוז צנעא שבתימן. העיירה ממוקמת כ-13 ק"מ צפונית מערבית מהעיר העתיקה של צנעא, ועם התרחבות צנעא נחשבת כפרוור שלה. בתחומי העיירה שוכן ארמון דאר אל-חג'ר.

== הקהילה היהודית ==
תיעוד ראשון לקהילה היהודית בקריית אל-קאבל ידוע מהעתקה של הסופר יהודה בן דוד, שהעתיק בשנת ה'תי"א (1651) את מדרש הגדול בקריית אל-קאבל.

מפאת קרבתו של היישוב לעיר הבירה צנעא, היווה היישוב מקום מקלט ליהודי צנעא, כאשר שבטי ערבים תקפו אותה, או כאשר היה בה רעב. לכן רבים מחכמי צנעא שהו לעיתים בקריית אל-קאבל, כגון מארי יחיא משרקי, מארי סלימאן קארה, מארי שלום קורח, ועוד, ובעיירה התגוררה קהילה יהודית מיהודי צנעא שהיגרו לקריית אל-קאבל. קהילה זו נבדלה מהקהילה המקומית, והיה לה בית כנסת נפרד.

בעיירה היו שני בתי כנסת, אחד דרדעי והשני עיקשי. היהודים בעיירה התפרנסו ממסחר וכבעלי מלאכה.

לקראת העלייה לארץ מנתה הקהילה כ-40 משפחות. בני הקהילה עלו ארצה במבצע על כנפי נשרים בשנת ה'תש"ט (1949).

== לקריאה נוספת ==
* ד"ר משה גברא, אנציקלופדיה לקהילות היהודיות בתימן, כרך ב', עמודים 530–532

== קישורים חיצוניים ==
* [https://www.google.com/maps/place/Qaryat+al-Qabil,+תימן/@15.4501952,44.14443,15z/data=!3m1!4b1!4m5!3m4!1s0x1603dfa779b51499:0x8de2cc30d44f04e1!8m2!3d15.4500288!4d44.1335294?hl=iw קריית אל-קאבל], בגוגל מפות

== הערות שוליים ==

קטגוריה:תימן: ערים
קטגוריה:קהילות יהודיות בתימן
אוריקטודרומאוס

אוריקטודרומאוס (שם מדעי: Oryctodromeus; מילולית: "חופר אצני") הוא סוג של דינוזאור אורניתופוד בן למשפחת הפארקוזאוריים שחי באמריקה הצפונית בתור הקרטיקון במשך הקנומן לפני 95 מיליון שנה בקירוב. זהו הדינוזאור דמוי העוף הראשון שפורסם שחי במחילות בדומה למכרסמים.

סוג זה תואר ב-2007 והוא הכיל מין אחד, Oryctodromeus cubicularis. המאובנים שלו התגלו בתצורות בלאקליף בדרום מונטנה ובתצורות ויין בדרום איידהו. נמצאו מספר שלדים במצב טוב שכללו צעירים ובוגרים שונים.

הדינוזאור היה קרובו של האורודרומיאוס והוא הגיע בבגרותו לאורך של 2.1 מטרים ולמשקל 22 עד 32 ק"ג. הוא היה דו-רגלי בעל גפיים ארוכות וזנב ארוך. מבנה שיניו התאים לאכילת צמחייה.

עדויות על כך שחי במחילות נראות מממצאים של אבן חול בצורת מחילה, בהם השתמרו שלדים של צעירים ובוגרים יחדיו ובתוכה היה משקע של בוץ וחול רך. המחילה גם התאימה לפרופורציות הגוף של הדינוזאור ומעידה על התנהגות של דינוזאור ששכן מחילות, אולי דומות לאלה של צבועון הרעמה או לתוכי ים מודרניים.

==קישורים חיצוניים==

קטגוריה:פארקוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2007
רידלה באקו

בוטה רידלה אנזוזי באקו (בגרמנית: Bote Ridle Nzuzi Baku; נולד כבוטה אנזוזי באקו; נולד ב-8 באפריל 1998 במיינץ שבגרמניה) הוא כדורגלן גרמני המשחק בעמדות המגן והקשר בקבוצת וולפסבורג מהבונדסליגה ובנבחרת גרמניה.
== חיים אישיים ==
באקו נולד במיינץ שבגרמניה להורים ממוצא קונגולזי. אחיו התאום הוא הכדורגלן מקאנה באקו. הוא קיבל את הכינוי "רידלה" על-ידי אביו, שהעריץ את הכדורגלן הגרמני קרלהיינץ רידלה, בשנת 2018 שינה את שמו באופן רשמי ל"רידלה".

== קריירת מועדונים ==
=== מיינץ 05 ===
באקו גדל במחלקת הנוער של מיינץ 05. ב-19 בדצמבר 2017 הוא ערך את הופעת הבכורה שלו בקבוצה הבוגרת של המועדון, בניצחון 1–3 על שטוטגרט במסגרת הסיבוב השלישי של הגביע הגרמני לעונת . ב-29 באפריל 2018 הוא ערך את הופעת הבכורה שלו בבונדסליגה, בניצחון 0–3 על ר.ב. לייפציג במסגרת המחזור ה-32 לעונת 2017/2018. באותו משחק כבש את שער הבכורה שלו במועדון. בסך הכל ערך באקו 50 הופעות ליגה במדי המועדון, בהן הבקיע שלושה שערים.

=== וולפסבורג ===
ב-1 באוקטובר 2020 חתם באקו על חוזה לחמש עונות בוולפסבורג מהבונדסליגה. ב-4 באוקטובר הוא ערך את הופעת הבכורה שלו במועדון, בתיקו 1-1 נגד אאוגסבורג במסגרת המחזור השלישי בליגה לעונת 2020/2021. ב-1 בנובמבר הבקיע באקו את שער הבכורה שלו במועדון, בתיקו 1-1 נגד הרטה ברלין במסגרת המחזור השישי בליגה. בעונתו הראשונה במועדון ערך באקו 32 הופעות ליגה, בהן הבקיע שישה שערים, ונבחר לקבוצת העונה של הבונדסליגה.

== קריירה בינלאומית ==

ב-11 בנובמבר 2020 ערך באקו את הופעת הבכורה שלו בנבחרת גרמניה, בניצחון 0–1 על נבחרת צ'כיה במשחק ידידות.

באקו היה חלק מסגל נבחרת גרמניה עד גיל 21 בטורניר אליפות אירופה עד גיל 21 בשנת 2021, וערך שש הופעות בטורניר, בהן הבקיע שני שערים. נבחרתו זכתה בטורניר.

== תארים ==
;נבחרת גרמניה עד גיל 21
* אליפות אירופה עד גיל 21 (1): 2021

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:מגני כדורגל גרמנים
קטגוריה:קשרי כדורגל גרמנים
קטגוריה:כדורגלני מיינץ 05
קטגוריה:כדורגלני וולפסבורג
קטגוריה:כדורגלני נבחרת גרמניה
קטגוריה:גרמנים שנולדו ב-1998
רכס הרברט (אנטארקטיקה)

רכס הרברט (באנגלית: Herbert Range) הוא רכס הרים בהרי המלכה מוד באנטארקטיקה.

הרכס משתרע החל מקצה רמת הקוטב ועד מדף הקרח רוס בין קרחון אקסל הייברג לבין קרחון סטרום.

רכס הרברט מהווה את הגדה המערבית של קרחון אקסל הייברג.

שיא גובהו של הרכס 1,451 מטרים מעל פני הים, הרכס הוא האתר ה-3,082 בגובהו באנטארקטיקה.

== היסטוריה ==
=== מקור השם ===

שמו של הרכס ניתן לו על ידי ועדת השמות האנטארקטית של ניו זילנד (New Zealand Antarctic Place-Names Committee).

הרכס נקרא על שמו של וולטר וו. הרברט (Walter W. Herbert), אשר פיקד על משלחת המחקר דרומית מטעם משלחת הסקר הגאולוגית של ניו זילנד (the New Zealand GSAE), אשר חקרה את אזור קרחון אקסל הייברג בעונת המחקר (הקיץ האנטארקטי) 1961 – 1962, ואשר חקר את אנטארקטיקה במשך ארבע שנים.

== אתרי רכס הרברט ==
הר באלצ'ן, הר בטי, פסגת בל, הר כהן, מצוק זיגזג, שולחן באקיי, קרחון אקסל הייברג, קרחון סטרום.
== לקריאה נוספת ==

<div class="mw-content-ltr">• V. R. McGregor (1965), [https://www.tandfonline.com/doi/pdf/10.1080/00288306.1965.10428114 Geology of the area between the Axel Heiberg and Shackleton Glaciers, Queen Maud Range, Antarctica], New Zealand Journal of Geology and Geophysics, 8:2, 314-343, DOI: 10.1080/00288306.1965.10428114</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:6674 רכס הרברט] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/20919 רכס הרברט] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=6280&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס הרברט] באתר הגאזט האנטארקטי המשווה SCAR של ממשלת אוסטרליה

== הערות שוליים ==

הרברט
הרברט
הרברט